קניון חולון

קניון חולון הוא מרכז קניות מקורה השוכן ברחוב גולדה מאיר בחולון. היסטוריה הקניון נפתח בשנת 1998 על ידי חברת IC ובשנת 2000 נרכש על ידי קבוצת עזריאלי עם רכישת חברת IC. בתחילת המאה ה-21 נסגר סניף היפרנטו שהיה בקניון ובמקומו נפתח סופרמרקט של שופרסל. בשנת 2006 נסגרו הום סנטר ומשחקייה שכללה מתנפחים שהיו בקומה 2- לצורך בניית שדרת חנויות חדשה והנגשת כל חלקי הקומה. בזמן בו הום סנטר והמשחקייה פעלו בה, קומה 2- הייתה מפוצלת לשני חלקים כאשר החלק צפוני של הקומה לא היה נגיש לנכים כיוון שהמעליות הובילו לחלק השני של הקומה שממנו הייתה הגישה לחניון. בניית שדרת החנויות הסתיימה ב-2007 ועם בניית השדרה, הקומה שופצה. בשנת 2008 נסגר קולנוע גלובוס, שכלל 6 אולמות והיה הקולנוע היחיד בחולון, ובמקומו נפתחה חנות של המשביר לצרכן. בשנת 2012 חנות אופיס דיפו בקניון נסגרה ובמקומה נפתחה חנות טויס אר אס. באותה שנה נפתחה בקומת הגג משחקיית "פעלטון סיטי" אך נסגרה לאחר שלוש שנות פעילות, בסוף 2015. במהלך השנים נפתחו ונסגרו בחלק המקורה הקטן של קומת הגג באזור שמעל הכיכר המרכזית כארבעה עסקים שרובם היו מתחום הרהיטים. לרוב חלק זה היה בשימוש על ידי עסקים אלו כאולם תצוגה אך כיום משרדי הנהלת הקניון שוכנים במקום מאז 2017 לצד חדר כושר מרשת פרופיט. בעשור השני של המאה ה-21 שטחו המסחרי של הקניון מורכב משלוש קומות מסחר בשטח של 15,500 מטרים רבועים שבו נמצאות כ-100 חנויות. הקניון כולל שלושה עוגנים: זארה, המשביר לצרכן וסופרמרקט שופרסל דיל. זארה היא החנות היחידה בקניון הכוללת שתי קומות. בקומה העליונה ישנו מתחם מזון מהיר הכולל כחמש מסעדות. בקניון ישנו גם סניף של בנק מזרחי טפחות, מרכז בריאות הילד של כללית ותופרת. לקניון צמוד חניון מקורה בן שבע קומות הכולל כ-1,000 מקומות חניה. קומת הגג בחניון אינה פעילה. בסוף שנת 2016 שופצו שלוש מקומות החניון מתוך שבע, ובשנת 2019 החל שיפוץ שאר הקניון. גלריה קישורים חיצוניים אתר האינטרנט הרשמי של קניון חולון הערות שוליים